### Beslutning

Godkendt.

### Sagsfremstilling

## Resume og sagens baggrund

Miljø- og Fødevareklagenævnet har hjemvist indvindingstilladelsen til [adresse]. Teknik og Miljøudvalget skal tage stilling til, hvilken betydning afgørelsen har for den fortsatte indvinding af overfladevand indtil der er meddelt en eventuelt fornyet indvindingstilladelse.

## Indstillinger

Chefen for Plan, Byg og Miljø indstiller, at indvindingen af overfladevand fra [adresse] kan fortsætte mens behandlingen af en ny indvindingstilladelse pågår.

## Behandling

Teknik- og Miljøudvalget.

## Sagsfremstilling

Kalundborg Kommune meddelte den 1. juli 2021 tilladelse til indvinding af vand fra [adresse]. Tilladelsen blev påklaget og Miljø og Fødevareklagenævnet har den 10. august 2023 ophævet afgørelsen og hjemvist sagen til fornyet behandling.

Den fortsatte indvinding fra [adresse] er således formelt ulovlig, og det er Kommunalbestyrelsen som skal påse, at vandforsyningsloven overholdes.

Til vurdering af muligheden for en fortsat indvinding, har administrationen fået udarbejdet et notat, som er vedlagt som bilag. Konklusionen i notatet er, at det vil være i strid med proportionalitetsprincippet, hvis Kalundborg Kommune som led i håndhævelsen griber ind overfor den fortsatte indvinding, der nu svarer til den tidligere tilladelse fra [adresse] fra 2001. Det er her vigtigt, at Kalundborg Forsyning har sat gang i arbejdet med en miljøkonsekvensrapport (VVM) og en habitatkonsekvensvurdering. Det skal også understreges at konklusionen er en samlet vurdering og konklusionen ikke er entydig i forhold til habitatdirektivet og VVM direktivet.

Det er administrationens indstilling, at Kalundborg Kommune som tilsynsmyndighed for vandforsyningsloven vurderer, at indvinding af overfladevand fra [adresse] til industriprocesvand kan fortsætte svarende til den tidligere tilladelse fra [adresse] fra 2001. Notat samt udkast til tilsynsafgørelse er vedlagt som bilag.

## Økonomiske konsekvenser

Ingen bemærkninger.